Foto: Arsenal FC «Barselona» yarimhimoyachisi Denis Suares «Arsenal»ga o‘tdi. «Nihoyat barcha kutgan xabar. «Arsenal»ga xush kelibsan Denis Suares», - deyiladi klub tvitter sahifasida. «Arsenal» futbolchini mavsum oxiriga qadar ijaraga oldi. 25 yoshli Suares 2016 yildan beri «Barselona» sharafini himoya qilib kelmoqda. Primeraning joriy mavsumida u atigi 2 marta maydonga tushib, umumiy hisobda 17 daqiqa o‘ynadi. Futbolchi faoliyati davomida «Selta», «Manchester Siti», «Sevilya» va «Vilyarreal» klublarida ham o‘ynagan.